Harald Jährling (født 20. juni 1954 i Burg, Østtyskland) er en tysk tidligere roer og dobbelt olympisk guldvinder. Jährling vandt, sammen med Friedrich-Wilhelm Ulrich og styrmand Georg Spohr, guld for Østtyskland ved OL 1976 i Montreal. Fire år senere gentog de bedriften ved OL 1980 i Moskva. Ved begge lege blev guldet sikret foran Sovjetunionen, der fik sølv. Jährling vandt desuden to VM-guldmedaljer, en i otter ved VM 1978 i Cambridge, og en i firer med styrmand ved VM 1981 i München. Jährlings søn, Rob Jahrling, blev også olympisk roer, repræsenterende Australien. Han var med i den australske otter, der vandt sølv ved OL 2000 i Sydney.